Shalom! Tervetuloa seuraamaan Veahavta et Israel -ohjelmaa.
Se tarkoittaa: Sinä rakastat Israelia.
Tri Baruch Korman selittää nyt puolen tunnin ajan Raamattua.
Hän on vanhempi luennoitsija Zera Avraham -instituutissa Israelissa.
Kurssit ovat hepreaksi, mutta hän opettaa kerran viikossa englanniksi.
Saat lisätietoa Israelin-työstämme sivuiltamme LoveIsrael.org.
Nyt on tri Baruchin vuoro.
Useimmat ovat kuulleet sanan Harmagedon.
He tietävät, että siellä käydään viimeinen taistelu.
Monet eivät silti tiedä Harmagedonin sijaintia.
He pitävät Harmagedonin taistelua taruna.
Mutta Harmagedonin taistelun sijaintipaikka on tiedossa.
Se tapahtuu Jisreelin laaksossa Israelin pohjoisosassa, -
Samariasta pohjoiseen ja Galilean eteläosassa.
Sijainti oli hyvin haluttu monen sukupolven ajan.
Megiddon kaupungin aluetta sanotaan Harmagedoniksi.
Israelin oppaat kertovat, -
että siellä taisteltiin kerran toisensa jälkeen.
Megiddo on pieni kukkula.
Harmagedon tarkoittaa Gedonin kukkulaa -
eli tuhon vuorta tai menehtymisen vuorta.
Jisreelin laakso on suuri.
Jisreel muistuttaa sanaa Israel.
Sanaan sisältyy lupaus.
Jisreel tarkoittaa: Jumala istuttaa kansansa tuhon paikkaan.
Hän sijoittaa kansansa sinne omaa valtakuntaansa varten.
Tiedämme myös jotain tulevista Jerusalemia uhkaavista joukoista.
Sinne ei kannata hyökätä idästä, koska Jerikosta nousee jyrkkä rinne.
Solat ovat kapeita. Isolla armeijalla olisi vaikea kulkea siellä.
Valtava armeija yrittää kuitenkin saada Jerusalemin hallintaansa.
Jerusalemiin kannattaisi hyökätä pohjoisesta.
Sieltä kierretään lännen kautta Jerusalemiin.
Reitillä on ohitettava tiettyjä paikkoja.
Pohjois-Israelissa on paikka nimeltä Chatsor tai Hasor.
Joosua valloitti sen päästäkseen valloittamaan koko maan.
Hasorin kukistamisen jälkeen -
saavuttaisiin Beit She'aniin.
Siellä pitäisi tehdä päätös.
Beit She'an on sotilaallinen tukikohta kuten Hasor.
Siellä armeijan pitäisi päättää, -
jatkavatko he matkaansa Jordanin laaksoa myöten.
Mutta armeija ei kulje sitä kautta, koska sola on kapea.
Sitä ympäröivät vuoret, ja armeija joutuisi vaaraan.
Edessä olisi myös jyrkkä nousu Jerikoon.
Sitä kautta ei kannata mennä.
Beit She'anista armeijan kannattaa kääntyä länteen merta kohti.
Sieltä edettäisiin kohti viimeistä linnaketta ennen Jerusalemia.
Sen nimi on Megiddo.
Megiddo tulee sanasta lehagid, joka tarkoittaa julistamista.
Megid tarkoittaa julistajaa tai julistusta.
Megiddo-sanan o tarkoittaa omistamista.
Megiddo voi tarkoittaa "hänen julistajansa".
Messias tulee antamaan siellä tärkeän julistuksen.
Messias saapuu kyllä Öljymäelle, kuten monet tietävät.
Mutta Jesaja 63:sta käy ilmi, -
että Messias tulee ensin Bosraan -
Eesaun eli Seirin vuorelle.
Hän tuhoaa sen -
ja menee sitten Harmagedoniin.
Messias tuhoaa Jerusalemia uhkaavan valtavan armeijan.
Sitten Messias saapuu Öljymäelle voittajana.
Mutta palataan kohtaan, jossa olimme viime viikolla.
Kerrataan vähän ymmärtääksemme kuudetta ja seitsemättä vihan maljaa.
Otetaan esille Ilm. 16:12: -
"Ja kuudes enkeli vuodatti maljansa suureen Eufrat-virtaan..."
Eufrat on idässä. Sieltä saapuu tuomio.
"... ja sen vesi kuivui, -
että tie valmistuisi auringon noususta tuleville kuninkaille."
Idän kuninkaiden tarkoitus on tuhota juutalaiset -
ja pyrkiä estämään Jumalan tarkoitusperien toteutuminen.
He eivät tahdo Jumalan valtakunnan tulevan.
He uskovat pääsevänsä tavoittee- seensa tuhoamalla Jerusalemin.
Jae 13: "Ja minä näin lohikäärmeen suusta -
ja pedon suusta ja väärän profeetan suusta lähtevän -
kolme saastaista henkeä, sammakon muotoista."
Sammakko on ensinnäkin epäpuhdas eläin.
Juutalaisen perimätiedon mukaan sammakot liittyvät myös riivaajiin.
Ilmestyskirjan sammakot ovat riivaajista lähtöisin.
Ne näyttävät sammakoilta mutta ovat aivan muuta.
"Ja minä näin lohikäärmeen suusta -
pedon suusta ja väärän profeetan suusta -
lähtevän kolme saastaista henkeä, sammakon muotoista.
Sillä ne ovat riivaajain henkiä, -
jotka tekevät ihmeitä; ne lähtevät koko maanpiirin kuningasten luo -
kokoamaan heidät sotaan..."
Demonisten epäpuhtaiden sammakoiden tarkoituksena -
on johtaa harhaan. Niin toimivat riivaajat.
Idän kuninkaat luulevat voivansa voittaa.
Sammakkohenget saavat kuninkaat luulemaan, -
että nämä voivat kukistaa Jerusalemin -
ja estää Jumalan suunnitelmia toteutumasta.
Mutta Jumala kokoaa heidät tämän tilanteen kautta yhteen.
He kokoontuvat sotaan -
"Jumalan, Kaikkivaltiaan, suurena päivänä".
Jae 15: "Katso, minä tulen niin kuin varas..."
Hänellä, joka tulee kuin varas, tarkoitetaan Messiasta.
Mutta hän tulee varkaan tavoin valmistautumattomille, -
niille jotka eivät ole pesseet vaatteitaan eivätkä pelastuneet.
Paavali sanoo 1. Tess. 5:ssä: -
"Mutta te, veljet, ette ole pimeydessä, -
niin että se päivä voisi yllättää teidät niinkuin varas..."
Ne, jotka kokevat Messiaan paluun kuin öisen varkaan tulon, -
eivät ole valmistautuneet eivätkä tunne profeetallista totuutta.
He eivät ole ottaneet vastaan Jumalan ilmoitusta.
Jae 15: "Katso, minä tulen niin kuin varas; -
autuas se, joka valvoo ja pitää vaatteistansa vaarin, -
ettei hän kulkisi alastomana eikä hänen häpeätänsä nähtäisi!"
Mitä nämä termit merkitsevät juutalaisen kulttuurin tunteville?
"...autuas se, joka valvoo..."
Jeshua puhui valvomisesta Getsemanen puutarhassa.
Hän oli Getsemanessa juuri ennen, -
kuin toteutti elämänsä tarkoituksen ja antoi henkensä.
Kun Jeshua otettiin kiinni, -
paimenta lyötiin ja lampaat joutuivat hajalle Sanan mukaan.
Opetuslapset olivat vannoneet pysyvänsä hänelle uskollisina.
"En kiellä sinua", lupasi Pietari. Samoin puhuivat toisetkin.
Mutta he eivät kyenneet valvomaan tuntiakaan Messiaan seurassa.
He pakenivat ja kielsivät hänet.
Messias käyttää samaa sanaa myös Matt. 24:ssä, -
jossa hän kehottaa omiaan valvomaan hänen paluunsa vuoksi.
Hän kehotti meitä valmistautumaan, -
jotta se päivä ei yllättäisi meitä kuin varas yöllä.
Ilm. 16:15: "...autuas se, joka valvoo ja pitää vaatteistansa vaarin..."
Vaatteet kuvaavat hyviä tekoja.
Valvomisella tarkoitetaan myös uutteruutta.
Uutterilla on yllään hyvien tekojen vaatteet.
He tuntevat Jumalan käskyt ja noudattavat niitä.
Kuuliaisuus peittää heidän häpeänsä.
Jos joku ei seuraa Jumalaa kuuliaisena, -
ihmiset näkevät hänen vääryytensä häpeän.
Alastomuus ja häpeä liittyvät yhteen.
Hyviin tekoihin liittyy ilo ja onni.
Jae 16: "Ja ne kokosivat heidät siihen paikkaan..."
Yksi Jumalan nimistä juutalaisuudessa on HaMakom.
HaMakom tarkoittaa paikkaa. Se tarkoittaa, että Jumala on kaikkialla.
Kaikkialla läsnä oleva Jumala ilmaisee itsensä erityisellä tavalla -
tässä nimenomaisessa paikassa. Jae 16: -
"Ja ne kokosivat heidät siihen paikkaan, -
jonka nimi hebreaksi on Harmagedon."
Harmagedon tarkoittaa tuhon tai menehtymisen vuorta.
Nimen Megiddo muinaisen ääntämisen mukaan -
se tarkoittaa paikkaa, jossa Jumala julistaa tärkeän asian.
Hän lausuu siellä, -
että hän rankaisee niitä, jotka tahtovat estää hänen tarkoitusperänsä.
Ilm. 16:17: -
"Ja seitsemäs enkeli vuodatti maljansa ilmaan, -
ja temppelistä, valtaistuimelta, lähti suuri ääni..."
Ilmestyskirjassa mainitaan usein tärkeä sana valtaistuin.
Ilmestyskirjan pääaihehan on -
Jumalan valtaistuimen laskeutuminen taivaasta maan päälle.
Valtaistuin laskeutuu, jotta siltä voidaan hallita.
Jumala vuodattaa tuomionsa ja vihansa, -
jotta hän pääsisi hallitsemaan valtaistuimeltaan Jerusalemista käsin.
"...temppelistä, valtaistuimelta, lähti suuri ääni, -
joka sanoi: 'Se on tapahtunut.'"
Jakeessa 18 puhutaan samasta asiasta kuin Ilm. 20:ssä.
Tarkoitan Siinain vuoren tapahtumia.
Siinai oli ihmeellinen mutta myös synkkä paikka.
Siellä Jumala ilmestyi, -
mutta Israelia Jumalan ilmestyminen ei liiemmin kiinnostanut.
Ilmoitettuaan pyhyytensä ja käskynsä -
Jumala alkoi tulla lähemmäksi kansaa.
Jumala olisi halunnut antaa heille yliluonnollisen kokemuksen itsestään.
He olisivat oppineet tuntemaan hänen tahtonsa ja jumalanpelon.
He olisivat saaneet voiton synnistä.
Mutta kansa hylkäsi Jumalan tarjouksen.
Mutta tässä Ilmestyskirjan kohdassa Israelille annetaan toinen tilaisuus.
Ei tämä sitä tarkoita, -
että juutalainen tai pakana saisi toisen mahdollisuuden pelastua.
Puhumme nyt vain niistä, jotka ovat elossa tässä vaiheessa.
Sana sanoo: "...ihmisille on määrätty, että heidän kerran on kuoleminen, -
mutta senjälkeen tulee tuomio." Yksilöille ei tule toista tilaisuutta.
Mutta tuolloin elossa olevat juutalaiset saavat yhdessä tilaisuuden siinä, -
missä heidän esi-isänsä epäonnistuivat.
He saavat tilaisuuden ottaa Jumalan uskossa vastaan.
Voit verrata Ilm. 16:18:aa 2. Moos. 19-20:een. Ilm. 16:18: -
"Ja tuli salamoita ja ääniä -
ja ukkosenjylinää; ja tuli suuri maanjäristys..."
Aina, kun Sanassa puhutaan maanjäristyksestä, -
asia vaikuttaa jokaiseen maailman asukkaaseen.
"...tuli suuri maanjäristys, niin ankara ja suuri maanjäristys, -
ettei sen vertaista ole ollut -
siitä asti, kuin ihmisiä on ollut maan päällä."
Siinä puhutaan suuresta ja ankarasta maanjäristyksestä.
Se on niin suuri, että se vaikuttaa Jumalan valtakuntaan asti.
Se vaikuttaa yliluonnollisesti tästä maailmasta Jumalan valtakuntaan.
Tämä maanjäristys julistaa Jumalan valtakunnan tuloa.
Jae 19: -
"Ja se suuri kaupunki [Jerusalem] meni kolmeen osaan..."
Luku kolme viittaa ilmoittamiseen ja julistamiseen.
"Ja se suuri kaupunki meni kolmeen osaan, -
ja kansojen kaupungit kukistuivat.
Ja se suuri Babylon tuli muistetuksi Jumalan edessä, -
niin että hän antoi sille vihansa kiivauden viinimaljan."
Babylonilla tarkoitetaan tässä lopun aikojen pahaa maailmanvaltaa.
Puhumme tästä maailmanvallasta tarkemmin Ilm. 17:n yhteydessä, -
jotta ymmärtäisimme sitä paremmin.
Usein siihen viitataan nimellä Babylon.
"Ja se suuri Babylon tuli muistetuksi Jumalan edessä, -
niin että hän antoi sille vihansa kiivauden viinimaljan."
Jumala aikoo tuomita tämän maailmanvallan.
Jae 20: "Ja kaikki saaret pakenivat, eikä vuoria enää ollut."
Jae tarkoittaa, että Jumala aikoo muuttaa tätä maailmaa.
Saaret ja vuoret katoavat.
Luomakunnassa tapahtuu muutos.
Myös VT:n profeettakirjoista näkyy, -
että luomakunnassa tapahtuva muutos kertoo lunastuksesta.
Lunastus täytyy ymmärtää kaksiosaisena.
Lunastukseen kuuluu maksun suorittaminen verellä.
Lunastuksen seurauksen näemme Jumalan valtakuntana.
Aina kun profeetat puhuvat luoma- kunnassa tapahtuvasta muutoksesta -
tai käyttävät sellaista kuvakieltä kuin "taivaiden notkistuminen", -
sillä tarkoitetaan, -
että meidän tulisi valmistautua Jumalan valtakunnan tulemiseen.
Ilm. 16:21: "Ja suuria rakeita..."
Monet Jumalan vihan maljojen tuomioista muistuttavat -
Egyptin kymmentä vitsausta.
Näitä olivat pimeys, veri ja sammakot.
Nyt puhutaan rakeista.
"Ja suuria rakeita, leiviskän painoisia, -
satoi taivaasta ihmisten päälle..."
Valtavat rakeet satoivat maahan kuin pommit.
Ne tuhosivat tieltään kaiken. Mutta ihmiset eivät nöyrtyneet.
He eivät anoneet syntejään anteeksi eivätkä etsineet armoa.
Jakeessa 21 sanotaan jälleen: -
"...ja ihmiset pilkkasivat Jumalaa -
raesateen vitsauksen tähden..."
Ihmiset syyttivät Jumalaa eivätkä käsittäneet, -
että vitsauksen aiheuttivat heidän omat syntinsä.
Jumala sanoi aikovansa tuhota Babylonin.
Aiemminkin jo sanottiin: "Kukistunut, kukistunut on suuri Babylon."
Mitä Babylonin asukkaan kannattaisi tehdä?
Jos joku sanoisi minulle, että talo palaa, juoksisin ulos.
Mutta nämä ihmiset eivät toimineet niin.
He eivät halunneet paeta tulevaa tuhoa -
vaan olivat vihaisia hänelle, joka aikoi tuomita vanhurskaasti -
epäpyhät, luonteensa vastaiset asiat.
"...ja ihmiset pilkkasivat Jumalaa -
raesateen vitsauksen tähden, -
sillä se vitsaus oli ylen suuri."
Ihmiset eivät tahtoneet tulla Jumalalle alamaisiksi.
Ilm. 17:ssä Jumala kuvaa tarkasti Babylonia, -
viimeistä pahaa maailmanvaltaa.
Luulen, että järkytyt siitä, -
mitä Jumala sanoo Babylonista.
Jumala kertoo tarkasti, mitä hän aikoo tehdä.
Hän ei silti anna meille tietoa tiedon vuoksi vaan siksi, -
että olisimme kuuliaisia.
Kyse ei myöskään ole siitä, että valmistautuisimme vain itse, -
vaan meidän tulee ymmärtää kutsumuksemme.
Paavalihan sanoo, että meille on annettu sovituksen virka.
Sovituksen perusta on se, mitä enkeli julisti koko maailmalle: -
iankaikkinen evankeliumi.
Sana ikuinen kuvaa Jumalan valtakuntaa erittäin hyvin.
Jumalan valtakunnan tärkeimpiä ominaisuuksia on -
sen runsaus, joka ei koskaan vähene, lahoa eikä kulu.
Miten nämä raamattutunnit ovat vaikuttaneet sinun elämääsi?
Mitä aiot tehdä näillä opetuksilla? Mitä aiot kertoa niille, -
jotka vaikuttavat olevan Babylonin kannattajia?
Rukoiletko heidän puolestaan? Puhutko heille?
Edesautatko ihmisten tulemista Jumalan valtakuntaan?
Jos näin ei käy, kun tutkit Ilmestyskirjaa, -
ehkä tutkit sitä väärin tai ehkä sydämesi asenne on väärä.
Ratkaisethan ongelman, koska aika on lähellä -
ja meidän pitää valmistautua.
Ensi viikolla tutustumme Ilm. 17:ään. Siunausta siihen asti!
Toivottavasti sait siunauksen, josta voit kertoa muillekin.
Tulethan taas ensi viikolla seuraamaan lähetystämme.
Saat meistä lisätietoa sivustoltamme LoveIsrael.org.
Siellä on lisää Baruchin opetusta videoina, -
joita voit katsella tai ladata koneellesi.
Nähdään ensi viikolla. Siunausta sinulle Jeesuksessa!
Suomennos: Annamari Kortelainen